ELSA Turku

ELSA Turku ry on turkulainen opiskelijajärjestö. Järjestön tehtävänä on edustaa jäseniään ELSA Finland ry:ssä, joka toimii yhdistyksen ja sen jäsenten edustajana kansainvälisessä ELSAssa (European Law Students' Association). Lisäksi yhdistyksen tarkoituksena on edistää kansainvälistä yhteistyötä, antaa suomalaisille oikeustieteen opiskelijoille ja nuorille lakimiehille mahdollisuuksia perehtyä eri maiden oikeusjärjestelmiin ja talouselämään sekä lisätä jäsenistön keskinäistä yhteenkuuluvuutta. Tarkoituksensa toteuttamiseksi yhdistys järjestää voittoa tavoittelematta harjoittelijavaihtoa, opintomatkoja, seminaareja ja muuta tarkoitusta edistävää toimintaa tarvittaessa yhteistyössä muiden yhdistysten kanssa.ELSA Finland Säännöt 

ELSA Turulla on noin 550 jäsentä Turun yliopiston oikeustieteellisessä tiedekunnassa ja Åbo Akademissa. Toimeenpanevana elimenä ELSA Turussa toimii vuodeksi kerrallaan valittava hallitus. Suomessa ELSAan kuuluu n. 1 300 oikeustieteen ylioppilasta, koko verkoston jäsenmäärän ollessa noin 40 000. ELSA Finland ry: ELSA-verkosto , ELSA Finlandin viralliset internetsivut.

Organisaatio

Paikallistasolla ELSA-verkosto koostuu paikallisryhmistä (kuten ELSA Turku), jotka ovat sitoutuneet ELSAn tavoitteisiin ja edistävät niitä omassa yliopistossaan. Paikallisryhmiä on Euroopassa lähes 300. Suomessa jokainen paikallisryhmä edustaa tiettyä kaupunkia ja oikeustieteellistä tiedekuntaa. Suomen ELSA-paikallisryhmiä on Turun lisäksi Helsingissä, Joensuussa ja Rovaniemellä. ELSA Turku on Suomen suurin ja aktiivisin ELSA-ryhmä.

Kansallisen tason ELSA-verkosto koostuu kansallisryhmistä, jotka toimivat paikallisryhmien yhdysjärjestöinä. Jokainen kansallisryhmä toimii oman maansa edustajana. Kansallisryhmiä on yhteensä 42. Kansallisryhmä koostuu paikallisryhmien vuosittain valitsemasta hallituksesta. Kansallisryhmä myös edustaa paikallisryhmiä ELSAn kansainvälisissä kokouksissa ja huolehtii kansainvälisestä yhteydenpidosta välittäen tietoa verkoston toiminnasta paikallisryhmille. ELSA Finland on Suomen kansallinen ELSA-ryhmä.

Kansainvälinen ELSA (European Law Students' Association) koostuu kansainvälisestä hallituksesta (International Board), jonka kansalliset ryhmät valitsevat vuoden toimikaudeksi. Kansainvälinen hallitus on ELSAn korkein toimeenpaneva elin ja se edustaa järjestöä tärkeimmille yhteistyötahoille. Kansainvälisen hallituksen kahdeksan jäsentä asuvat ja työskentelevät vuoden täysipäiväisesti Brysselissä matkustaen välillä tapahtumiin ja vierailuille eri puolille Eurooppaa.

Historia
ELSA Turku toimi aluksi osana Oikeustieteen ylioppilaiden yhdistys Lex ry:tä, mutta rekisteröitiin omaksi yhdistyksekseen vuonna 1991. Kansallisesti ensimmäinen kontakti ELSA Internationaliin otettiin vuonna 1982, minkä jälkeen ELSA Finland hyväksyttiin ELSAn viralliseksi jäseneksi vuonna 1983. ELSA Finland rekisteröitiin Suomessa omana yhdistyksenään vuonna 1987.ELSA Finland ry: Historia  , ELSA Finlandin viralliset internetsivut.

 ELSA Turun hallitus 
ELSA Turku ry:n hallitukseen kuuluu kahdeksan henkeä, jotka valitaan syksyisin yhdistyksen toisessa sääntömääräisessä kokouksessa. Tällä hetkellä (2025) hallitukseen kuuluvat:

 Emma Rovasalo, President
 Aleksandra Tabor, Secretary General
 Ida Korhonen, Treasurer
 Nia Merisaari, Vice President for Marketing
 Emilia Manninen, Vice President for Academic Activities
 Aino Suominen, Vice President for Seminars & Conferences
 Tuomas Valta, Vice President for Professional Development
 Lenni-Heikki Ruokanen, Vice President for ContactExpo

 ELSAn toiminta 
ELSAn toiminnan tarkoitus on tuoda monipuolisuutta oikeustieteelliseen koulutukseen sekä kehittää oikeustieteen opiskelijoiden ja nuorten lakimiesten keskinäistä ymmärrystä ja sosiaalista vastuuntuntoa.ELSA Turun viralliset internetsivut. ELSA tarjoaa oikeustieteen opiskelijoille mahdollisuuden luoda kansainvälisiä kontakteja sekä oppia muista kulttuureista ja oikeusjärjestelmistä kriittisen vuoropuhelun ja tieteellisen yhteistyön hengessä. Tavoitteena on auttaa opiskelijoita hankkimaan käytännön kokemusta oikeudellisesta työstä ja vastaamaan kansainvälistyvän työelämän haasteisiin.

ELSAn toiminta koostuu valikoimasta akateemisia ja ammatillisia tapahtumia, joiden järjestämisestä vastaavat pääsääntöisesti ELSAn paikallisryhmät itsenäisesti. ELSA järjestää jäsenilleen mm. seuraavia aktiviteetteja:ELSA Turku ry: ELSAn osa-alueet , ELSA Turun viralliset internetsivut.
 Erilaiset oikeustapauskilpailut
 Neuvottelukilpailut
 Esseekilpailut
 Lawyers @ Work -ekskursiot, eli perinteisemmin opintovierailut yrityksiin ja instituutioihin
 Legal Research Group -tutkimusryhmä, jossa tehdään oikeudellista tutkimusta toimeksiantajalle
 Opintomatkat eri puolille maailmaa
 Kansainväliset Law School -intensiivikurssit, joissa järjestetään akateemista ohjelmaa ja opetusta eri oikeudenaloista
 Delegaatiot erilaisten kansainvälisten instituutioiden toimielimiin ja työryhmiin
 Kansainvälinen työharjoitteluohjelma (ELSA Traineeships)
 ELSA Day -kansainvälinen ihmisoikeuspäivä

Perinteiset tapahtumat
ELSA Turku järjestää vuosittain ainakin seuraavat perinteeksi muodostuneet tapahtumat:ELSA Turku ry: Tapahtumat , ELSA Turun viralliset internetsivut.
 Halloweensitsit
 Pikkujoulusitsit
 Tampere-excu
 Ahvenanmaa-excu
 ContactExpo-rekrytointimessut

Jäsenlehti 
ELSA Turulla on oma jäsenlehti ELSA News, joka julkaistaan yhdistyksen kotisivuilla. Lisäksi ELSA International on julkaissut vuodesta 1989 alkaen koko ELSA-verkoston kattavaa Synergy Magazine -lehteä, joka ilmestyy sähköisen version lisäksi myös painettuna lehtenä.ELSA Turun kotisivuilla ,ELSA International: Publications , ELSA Internationalin viralliset internetsivut.

Lähteet




Viitteet

 Aiheesta muualla 
 ELSA Finland 
 ELSA International
 ELSA Finlandin jäsenlehti ELSIMIA

Luokka:Suomalaiset opiskelijajärjestöt